Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: Az önkormányzat eleget tett az 1993. évi III. törvényben
Paragraph Index: 729

Az önkormányzat eleget tett az 1993. évi III. törvényben (Sztv.) előírt rendeletalkotási kötelezettségének. A rendelet alkalmazta a törvény keretszabályát, mely szerint csak az igényelhet támogatást, aki a településen elismert minimális lakásnagyságot és minőséget meg nem haladó lakásban lakik. A rendelet egyszemélyes háztartás esetén 40 m2-ben határozta meg a még támogatható lakás méretének maximumát. Ezzel a panaszos lakását kizárta abból a körből, amelyre a támogatás a rendelet szerint folyósítható lenne. Az országgyűlési biztos általános helyettese megállapította, hogy nem okoz alkotmányos visszásságot az Alkotmány 70/E. §-ában deklarált szociális biztonsággal kapcsolatban az önkormányzat rendelete, ha nem biztosít lakásfenntartási támogatást a településen elismert minimális lakásnagyságot meghaladó méretű lakásra. A törvény az önkormányzatokat nem kötelezi a lakosság lakásfenntartási költségeihez való feltétlen hozzájárulásra, csupán annak lehetőségét biztosítja. Az önkormányzati rendelet arra is ösztönözheti az állampolgárokat, hogy olyan méretű lakásra tartsanak igényt — legyen az akár tulajdon, akár bérlet, — amelyet lehetőleg önállóan fenn tudnak tartani. Az országgyűlési biztos általános helyettese ezért csupán felhívta az önkormányzat figyelmét, hogy a 40 m2-t meghaladó alapterületű családi házak egyedülálló tulajdonosai az esetek jelentős részében a költségeik csökkentése érdekében csak a lakásuk e mérték alatti részét (pl. 1 szobát és konyhát) fűtik, ezért esetükben a fűtési költségeik támogatásának — a lakás méretére való hivatkozással történő megtagadása sértheti a szociális biztonságukat ha az egyéb feltételeknek megfelelnek. Ezért nem célszerű a fűtési támogatás feltételeit a lakásfenntartási támogatásban elismert egyéb költségekkel egységesen, mereven szabályozni. A Sztv. 38. § (3) bekezdés b) pontja külön hatalmazza fel az önkormányzatot a lakás fűtési költségeinek önkormányzati rendeletben történő elismerésére. Ez lehetőséget ad az önkormányzatnak arra, hogy a lakosság rászorultságát fokozottabban figyelembe vehesse. Az önkormányzat a saját anyagi forrásait a leginkább célszerűnek tartott szociális kiadásokra fordítja, ebben az önkormányzati önállóságot csak a magasabbrendű jogszabályok korlátozhatják. Az adott ügyben a kifogásolt rendelet jogszabállyal nem ellentétes, alkalmazása során visszásság nem történt, és az országgyűlési biztos általános helyettesének nincs hatásköre az önkormányzat rendeletének célszerűségi vizsgálatára, ezért a további eljárást alkotmányos visszásság hiányában megszüntette, és a panaszost, valamint az önkormányzatot csak álláspontjáról tájékoztatta. OBH 10806/1997. Az Alkotmány 70/E. § (1)—(2) bekezdésével védett szociális biztonsághoz való joggal összefüggésben nem okoz visszásságot, ha a panaszos az 1978. június 6-án elhunyt felesége jogán 1997. november 17-én benyújtott állandó özvegyi nyugdíj igényét (mivel a halált követően több mint 15 év telt el) elutasítják. A panaszos azért kért segítséget, mert özvegyi nyugdíj igényét a Nyugdíjfolyósító Igazgatóság elutasította. Az állampolgári jogok országgyűlési biztosa a vizsgálat során a következőket állapította meg: A panaszos több mint 41 év szolgálati idővel 1991. december 28-tól korengedményes nyugdíjas, 1994. május 20-án töltötte be 60. életévét. Havi nyugdíja összege az 1998. januári emeléssel 27 353 Ft, mely kétszeri méltányossági emelést is tartalmaz. Felesége 1978. június 6-án hunyt el, 5 gyermekkel maradt özvegy. Az akkor hatályos jogszabály alapján a férfi sem ideiglenes, sem állandó özvegyi nyugdíjra nem volt jogosult, gyermekei azonban árvaellátásban részesültek. Az 1959. augusztus 17-én született Péter 1982. októberben, az 1964. 1999/79/II. szám január 3-án született Viktor 1981. júliusban, az 1967. október 25-én született György 1986. júliusban, az 1969. december 3-án született Róbert 1986. júliusban és a szintén 1986. december 3-án született Norbert 1989. júliusban részesült utoljára árvaellátásban. A panaszos 1997. november 17-én állandó özvegyi nyugdíjigényt nyújtott be, melyet a Nyugdíjfolyósító Igazgatóság elutasított. A panaszos a határozat ellen fellebbezést nyújtott be. A Nyugdíjfolyósító Igazgatóság vezetője az

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes